Nordjyske Joakim Mæhle leverede endnu en flot præstation ved EM. Trods stor fightervilje var det ikke nok til at sikre Danmark videre avancement i slutrunden. Semifinalen blev dermed endestationen for det danske landshold, der på Wembley Stadium i England måtte se sig slået med 2-1 efter forlænget spilletid. I Østervrå var der storskærmsarrangement, og her var 600-700 mennesker mødt op for at støtte Joakim Mæhle, der er fra byen. Blandt de trofaste fans var Joakim Mæhles forældre. Video: Joakim Mæhles forældre var skuffet, men også utroligt stolte Også Joakim Mæhles bror Daniel fulgte spændt med. Video: Joakim Mæhles bror Daniel Forud for aftenenes semifinale var stormskærmen allerede reserveret til søndagens finale, men den skal altså nu afbestilles. Efter 30 minutter tog Danmark ellers første skridt mod semifinalen, da Mikkel Damsgaard, direkte på frispark, sendte Danmark i front. Video: Jubel i Østervrå Efter 39 og 104 minutter af kampen var der anderledes stille i Østervrå. Først scorede Simon Kjær selvmål, og i den forlængede spilletid scorede Harry Kane. Facit efter 120 minutter var derfor 2-1 til England. Video: Slukørede - men stolte fans nær slutfløjt I søndagens finale spiller England mod Italien.

Referat:
Stor skuffelse, men samtidig stolthed i Østervrå ovenpå Danmarks EM-exit.